CELEX: 32016R1393
Language: da
Date: 2016-05-04 00:00:00
Title: Kommissionens delegerede forordning (EU) 2016/1393 af 4. maj 2016 om ændring af Kommissionens delegerede forordning (EU) nr. 640/2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse

19.8.2016   
               
               
                  DA
               
               
                  Den Europæiske Unions Tidende
               
               
                  L 225/41
               
            KOMMISSIONENS DELEGEREDE FORORDNING (EU) 2016/1393
      af 4. maj 2016
      om ændring af Kommissionens delegerede forordning (EU) nr. 640/2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 63, stk. 4, artikel 64, stk. 6, og artikel 72, stk. 5, artikel 76, artikel 77, stk. 7, artikel 93, stk. 4, artikel 101, stk. 1, og artikel 120,
      ud fra følgende betragtninger:
      
                  (1)
               
               
                  I henhold til artikel 7, stk. 1, i Kommissionens delegerede forordning (EU) nr. 640/2014 (2) skal systemet til identifikation og registrering af betalingsrettigheder sikre en effektiv sporing af betalingsrettighederne med hensyn til visse elementer, heriblandt datoen for seneste anvendelse. Bestemmelserne i Europa-Parlamentets og Rådets forordning (EU) nr. 1307/2013 (3) om tilførsel af midler til den nationale reserve eller de regionale reserver under grundbetalingsordningen kræver ikke længere disse specifikke oplysninger, så længe antallet at betalingsrettigheder pr. landbruger kan fastslås.
               
            
                  (2)
               
               
                  Artikel 9 i delegeret forordning (EU) nr. 640/2014 indeholder regler om fastslåelse af arealer, hvor landbrugsparcellen omfatter landskabstræk og træer. Ordlyden af denne bestemmelse bør præciseres ved at henvise til støtteberettigede hektar.
               
            
                  (3)
               
               
                  I artikel 11, stk. 4, i Kommissionens gennemførelsesforordning (EU) nr. 809/2014 (4) fastlægges det, at resultaterne af den foreløbige kontrol skal meddeles støttemodtageren af den kompetente myndighed inden for en periode på 26 kalenderdage efter den sidste frist for indgivelse af enkeltansøgningen, støtteansøgningen eller betalingsanmodningen som omhandlet i artikel 13 i nævnte forordning. I artikel 12 i delegeret forordning (EU) nr. 640/2014 fastlægges fravigelser fra artikel 5, stk. 1, i Rådets forordning (EØF, Euratom) nr. 1182/71 (5) for så vidt angår indsendelsesfristen. For at sikre konsekvens er det hensigtsmæssigt at indføre samme fravigelse for så vidt angår den sidste mulige dato for meddelelse af resultaterne af denne foreløbige kontrol og den sidste mulige dato, hvor støttemodtageren kan anmelde ændringer efter den foreløbige kontrol til den kompetente myndighed. Det bør også præciseres, at perioden på 26 kalenderdage for meddelelse af resultaterne af den foreløbige kontrol under alle omstændigheder udløber én dag efter den sidste mulige dato for sen indsendelse af en støtteansøgning eller betalingsanmodning eller en ansøgning vedrørende betalingsrettigheder.
               
            
                  (4)
               
               
                  For så vidt angår omfordelingsbetaling, betalinger til unge landbrugere og betalinger for områder med særlige naturbetingede begrænsninger, fastsættes i artikel 18 i delegeret forordning (EU) nr. 640/2014 princippet om, at en landbruger ikke bør være underlagt sanktioner for anmeldelse af for stort et areal, hvor det ikke er muligt at opnå en fordel som følge af en øvre grænse for det antal hektar, der kan ydes støtte til. En lignende bestemmelse fandtes for husdyrpræmier i Kommissionens forordning (EF) nr. 1122/2009 (6) og for de landbrugsarealrelaterede foranstaltninger i Kommissionens forordning (EU) nr. 65/2011 (7). For at sikre kontinuitet og retfærdighed i behandlingen af landbrugere og af hensyn til forenkling er det hensigtsmæssigt at indføre en sådan regel i delegeret forordning (EU) nr. 640/2014 for beregning af betalingsgrundlaget for alle arealrelaterede og dyrerelaterede støtteordninger og arealrelaterede og dyrerelaterede foranstaltninger til udvikling af landdistrikterne, hvor det er relevant.
               
            
                  (5)
               
               
                  Inden for det integrerede forvaltnings- og kontrolsystem er beregningen af den støtte, som modtageren er berettiget til, baseret på begrebet afgrødegruppe. Under omfordelingsbetalingen i artikel 41 i forordning (EU) nr. 1307/2013 kan medlemsstaterne fastsætte en graduering for det antal hektar, der skal betales forskelligt. Ved at indføre en særlig afgrødegruppe for omfordelingsbetaling, kunne støttemodtagerens ansøgning forenkles i tilfælde af graduering af omfordelingsbetalingen, eftersom støttemodtageren ikke ville skulle angive, hvilken landbrugsparcel der tilhører hvilken del af det graduerede antal hektar. For at sikre konsekvens er det hensigtsmæssigt at indføre samme bestemmelse for ordningen for unge landbrugere og de frivillige ordninger for koblet støtte.
               
            
                  (6)
               
               
                  For så vidt angår andre arealrelaterede støtteordninger eller støtteforanstaltninger end grundbetalingsordningen eller den generelle arealbetalingsordning sondres der i artikel 17, stk. 1, litra b), i delegeret forordning (EU) nr. 640/2014 mellem afgrødegrupper for hvert af de anmeldte arealer, som der gælder en anden støttesats for. For så vidt angår betalinger til områder med naturbetingede eller andre specifikke begrænsninger, kræves det i artikel 31, stk. 4, i Europa-Parlamentets og Rådets forordning (EU) nr. 1305/2013 (8), at medlemsstaterne med undtagelse af visse tilfælde sørger for gradvis nedsættelse af betalinger over et minimumsareal pr. bedrift, som angives i programmet. Med hensyn til denne betaling bør det præciseres, at såfremt der benyttes gradvist nedsatte støttebeløb, skal der tages højde for gennemsnittet af disse beløb for de respektive anmeldte arealer som tidligere fastlagt i artikel 16, stk. 2, i forordning (EU) nr. 65/2011.
               
            
                  (7)
               
               
                  Under hensyntagen til udviklingen i det integrerede forvaltnings- og kontrolsystem og til forenkling er det hensigtsmæssigt at tilpasse de administrative sanktioner vedrørende støtteordningerne eller støtteforanstaltningerne, hvor der kan udføres effektive administrative krydskontroller med systemet til identifikation af landbrugsparceller, og hvor der er mulighed for tilbagebetaling med tilbagevirkende kraft, nemlig de arealrelaterede støtteordninger i kapitel 1, 2, 4 og 5 i afsnit III og i afsnit V i forordning (EU) nr. 1307/2013 og de arealrelaterede støtteforanstaltninger i artikel 30 og 31 i forordning (EU) nr. 1305/2013. Disse bør stå i et rimeligt forhold til den manglende overholdelse og have afskrækkende virkning for at overholde en forsvarlig økonomisk forvaltning af den fælles landbrugspolitik.
               
            
                  (8)
               
               
                  For disse støtteordninger eller støtteforanstaltninger bør der indføres et system for nedsatte sanktioner for den første overtrædelse, hvor der i mindre grad anmeldes et for stort areal. I overensstemmelse med principperne om forsvarlig økonomisk forvaltning og for at forhindre, at systemet misbruges, og stimulere til korrekte anmeldelser fremover, bør det beløb, som den administrative sanktion er nedsat med, betales, hvor der pålægges en anden administrativ sanktion for den relevante arealrelaterede støtteordning eller støtteforanstaltning for støttemodtageren i det efterfølgende ansøgningsår.
               
            
                  (9)
               
               
                  I henhold til artikel 24 i delegeret forordning (EU) nr. 640/2014 skal den grønne betaling nedsættes i tilfælde af manglende overholdelse af afgrødediversificeringen. Af klarhedshensyn bør der medtages en særlig bestemmelse, som skal dække tilfælde af manglende overholdelse af artikel 44, stk. 2, i forordning (EU) nr. 1307/2013.
               
            
                  (10)
               
               
                  I henhold til artikel 21 i gennemførelsesforordning (EU) nr. 809/2014 skal støttemodtageren, hvor det er relevant, give tilsagn om at holde dyr på sin bedrift i en periode, der fastsættes af medlemsstaten, og i ansøgningen om husdyrstøtte eller betalingsanmodninger under dyrerelaterede støtteforanstaltninger give oplysning om det eller de steder, hvor dyrene vil blive holdt i den pågældende periode. Der bør fastlægges bestemmelser, der fastsætter, at dyr, der i den pågældende periode er flyttet til et andet sted end det anmeldte, kan anses for at være fastslået, forudsat at de straks kan lokaliseres på bedriften under kontrollen på stedet.
               
            
                  (11)
               
               
                  I artikel 53, stk. 4, i Kommissionens delegerede forordning (EU) nr. 639/2014 (9) fastlægges det, at medlemsstaterne som en betingelse for støtteberettigelse fastlægger forpligtelser til at identificere og registrere kvæg som omhandlet i Europa-Parlamentets og Rådets forordning (EF) nr. 1760/2000 (10). Formålet med at henvise til denne forordning som en systematisk betingelse for støtteberettigelse er at sikre en utvetydig identifikation af de dyr, der er berettiget til den ene eller anden form for støtte. I denne henseende bør det i artikel 30, stk. 4, litra c), i delegeret forordning (EU) nr. 640/2014 præciseres, at forkerte registreringer i et register, et dyrepas og/eller en database for kvæg af elementer som køn, race, farve eller dato bør anses for manglende overholdelse efter den første fastslåelse, hvis oplysningerne er væsentlige i forhold til at vurdere dyrenes støtteberettigelse under den relevante støtteordning eller støtteforanstaltning. Ellers bør dyrene anses for ikke fastslåede, hvis der findes sådanne forkerte registreringer i mindst to kontroller inden for en periode på 24 måneder.
               
            
                  (12)
               
               
                  De administrative sanktioner, som skal anvendes til dyrerelaterede støtteforanstaltninger, er fastlagt i artikel 31 i delegeret forordning (EU) nr. 640/2014, og de er udformet således, at de skal anvendes på foranstaltningsplan. I artiklen tages der ikke højde for, at operationer under en foranstaltning kan vedrøre forskellige dyreracer og -arter, som kan være underlagt forskellige satser for støtte og betingelser for støtteberettigelse i programmerne for udvikling af landdistrikterne. Det er derfor hensigtsmæssigt at henvise til typen af operation i den pågældende artikel.
               
            
                  (13)
               
               
                  Derudover henvises der i artikel 31 i delegeret forordning (EU) nr. 640/2014 til en tærskel på tre dyr, hvor der er fastslået manglende overholdelse. I tilfælde af arter med kort produktionscyklus med en høj omsætning af dyr vil denne tærskel muligvis ikke medføre samme sanktionsniveau som for arter som kvæg, får og geder. Med hensyn til disse arter med kort produktionscyklus bør medlemsstaterne derfor have mulighed for at justere antallet af dyr, der i det væsentlige svarer til tærsklen på tre.
               
            
                  (14)
               
               
                  For at sikre at data, der anvendes til den ansøgningsfri ordning som omhandlet i artikel 21, stk. 4, i gennemførelsesforordning (EU) nr. 809/2014, er pålidelige, bør potentielt støtteberettigede dyr underkastes kontrol på stedet. De administrative sanktioner, som er fastlagt i artikel 31 i delegeret forordning (EU) nr. 640/2014, finder anvendelse i tilfælde af manglende overholdelse. Med forbehold af andre betingelser for støtteberettigelse vil sådanne potentielt støtteberettigede dyr ikke desto mindre fortsat blive betragtet som støtteberettigede, forudsat at manglende overholdelse af forpligtelserne til at identificere og registrere afhjælpes senest den første dag i den periode, hvor dyret skal holdes på bedriften, eller senest på den dato, som medlemsstaten har fastsat i overensstemmelse med artikel 53, stk. 4, i delegeret forordning (EU) nr. 639/2014. Det bør derfor i artikel 31, stk. 3, i delegeret forordning (EU) nr. 640/2014 præciseres, at potentielt støtteberettigede dyr, som fastslås som ukorrekt identificeret eller registreret, tæller som dyr, for hvilke der er fastslået manglende overholdelse, uanset deres status med hensyn til opfyldelse af betingelserne for støtteberettigelse som fastlagt i artikel 53, stk. 4, i delegeret forordning (EU) nr. 639/2014.
               
            
                  (15)
               
               
                  Endvidere fastlægges i artikel 31 i delegeret forordning 640/2014 metodologien for beregning af administrative sanktioner i forbindelse med anmeldte dyr under dyrestøtteordninger eller støtteforanstaltninger. Denne metodologi er baseret på antallet af individuelle dyr, for hvilke der er fastslået manglende overholdelse, uanset antallet af dage, som dyrene har været på bedriften. Nogle medlemsstater har oprettet et system, hvor beregningen af den ene eller anden form for støtte ikke alene er baseret på antallet af individuelle dyr, der opfylder kriterierne for støtteberettigelse, men også på antallet af dage på bedriften, hvor dyrene opfylder kriterierne for støtteberettigelse. Under hensyntagen til proportionalitetsprincippet bør disse medlemsstater tilpasse deres metodologi til beregning af de administrative sanktioner i overensstemmelse dermed.
               
            
                  (16)
               
               
                  I henhold til Rådets forordning (EF) nr. 21/2004 (11) skal medlemsstaterne indføre en ordning for identifikation og registrering af får og geder, der omfatter et centralt register eller en computerdatabase. Det er derfor hensigtsmæssigt at udvide anvendelsesområdet for artikel 34 i delegeret forordning (EU) nr. 640/2014 til disse dyrearter.
               
            
                  (17)
               
               
                  Af klarhedshensyn er det hensigtsmæssigt i artikel 43 og 44 i delegeret forordning (EU) nr. 640/2014 at præcisere, at den fortsatte anvendelse af forordning (EF) nr. 1122/2009 og (EU) nr. 65/2011 og den forskudte anvendelse af delegeret forordning (EU) nr. 640/2014 også vedrører ansøgninger om støtte. Det er også hensigtsmæssigt at præcisere, at den fortsatte anvendelse af forordning (EF) nr. 1122/2009 og (EU) nr. 65/2011 vedrører betalingsanmodninger vedrørende 2014 og tidligere år.
               
            
                  (18)
               
               
                  Desuden er det hensigtsmæssigt i artikel 43 i delegeret forordning (EU) nr. 640/2014 at specificere, at forordning (EF) nr. 1122/2009 og (EU) nr. 65/2011 fortsat vil finde anvendelse med hensyn til betalingsanmodninger for udgifter vedrørende teknisk bistand som omhandlet i artikel 66, stk. 2, i Rådets forordning (EF) nr. 1698/2005 (12) i forhold til år 2015.
               
            
                  (19)
               
               
                  Endelig er det af hensyn til klarheden hensigtsmæssigt at erstatte henvisninger til et retsgrundlag i forordning (EU) nr. 1306/2013 med en henvisning til artikel 28 i Kommissionens gennemførelsesforordning (EU) nr. 908/2014 (13).
               
            
                  (20)
               
               
                  Delegeret forordning (EU) nr. 640/2014 bør derfor ændres i overensstemmelse hermed.
               
            
                  (21)
               
               
                  For at sikre konsekvens bør de ændringer, som præciserer artikel 43 og 44 i delegeret forordning (EU) nr. 640/2014, finde anvendelse på ansøgningsår og præmieperioder fra og med samme dato som er fastlagt i forordning (EU) nr. 640/2014 —
               
            VEDTAGET DENNE FORORDNING:
      Artikel 1
      Ændring af delegeret forordning (EU) nr. 640/2014
      I delegeret forordning (EU) nr. 640/2014 foretages følgende ændringer:
      
                  1)
               
               
                  Artikel 7, stk. 1, ændres således:
                  
                              a)
                           
                           
                              Litra d) udgår.
                           
                        
                              b)
                           
                           
                              Som andet afsnit indsættes:
                              »Dette elektroniske register skal indeholde alle de oplysninger, som er nødvendige for at tilføre midler til den nationale eller regionale reserve i henhold til artikel 31 i forordning (EU) nr. 1307/2013.«
                           
                        
            
                  2)
               
               
                  Artikel 9, stk. 3, første afsnit, litra b), affattes således:
                  
                              »b)
                           
                           
                              antallet af træer pr. støtteberettiget hektar overstiger ikke en maksimal tæthed.«
                           
                        
            
                  3)
               
               
                  Artikel 12 affattes således:
                  »Artikel 12
                  Fravigelse af indsendelses- og anmeldelsesfristen
                  Uanset artikel 5, stk. 1, i Rådets forordning (EØF, Euratom) nr. 1182/71 (*) gælder det, at hvis en af følgende datoer falder på en helligdag, en lørdag eller en søndag, anses fristen for at udløbe den første arbejdsdag herefter:
                  
                              a)
                           
                           
                              fristen for indsendelse af en støtteansøgning, en ansøgning om støtte, betalingsanmodning eller andre erklæringer eller støttedokumenter eller aftaler, eller fristen for ændringer af enkeltansøgningen eller betalingsanmodningen
                           
                        
                              b)
                           
                           
                              den sidste mulige dato for sen indsendelse som omhandlet i artikel 13, stk. 1, tredje afsnit, og den sidste mulige dato for sen indsendelse som omhandlet i artikel 14, andet afsnit, for støttemodtageres ansøgninger om tildeling af betalingsrettigheder eller forhøjelse af betalingsrettigheder
                           
                        
                              c)
                           
                           
                              den sidste mulige dato for anmeldelse af resultaterne af den foreløbige kontrol til støttemodtageren som omhandlet i artikel 11, stk. 4, i Kommissionens gennemførelsesforordning (EU) nr. 809/2014 (**)
                              
                           
                        
                              d)
                           
                           
                              den sidste mulige dato for støttemodtagerens anmeldelse af ændringer til de kompetente myndigheder efter den foreløbige kontrol som omhandlet i artikel 15, stk. 2a, i gennemførelsesforordning (EU) nr. 809/2014.
                           
                        Hvor den sidste mulige dato for sen indsendelse som omhandlet i stk. 1, litra b), allerede anses for at falde på den første arbejdsdag herefter, anses den sidste mulige dato for anmeldelse som omhandlet i litra c) for at falde på den anden arbejdsdag herefter.
                  
                     (*)  Rådets forordning (EØF, Euratom) nr. 1182/71 af 3. juni 1971 om fastsættelse af regler om tidsfrister, datoer og tidspunkter (EFT L 124 af 8.6.1971, s. 1)."
						
                  
                     (**)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).«"
						
               
            
                  4)
               
               
                  Som artikel 15a indsættes:
                  »Artikel 15a
                  Individuel grænse eller individuelt loft
                  Såfremt en individuel grænse eller et individuelt loft er gældende under en støtteordning eller en støtteforanstaltning, og arealet eller antallet af dyr, som støttemodtageren har anmeldt, overstiger den individuelle grænse eller det individuelle loft, tilpasses det anmeldte areal eller det anmeldte antal dyr i overensstemmelse dermed til den grænse eller det loft, som er fastsat for den pågældende støttemodtager.«
               
            
                  5)
               
               
                  Artikel 17, stk. 1 affattes således:
                  »1.   I denne afdeling sondres der, hvor det er relevant, mellem følgende afgrødegrupper:
                  
                              a)
                           
                           
                              arealer, der er anmeldt for at aktivere betalingsrettigheder inden for rammerne af grundbetalingsordningen eller med henblik på at opnå støtte i henhold til den generelle arealbetalingsordning
                           
                        
                              b)
                           
                           
                              arealer, der berettiger til omfordelingsbetaling
                           
                        
                              c)
                           
                           
                              arealer, der berettiger til betalinger under ordningen for unge landbrugere
                           
                        
                              d)
                           
                           
                              anmeldte arealer pr. frivillig ordning for koblet støtte
                           
                        
                              e)
                           
                           
                              en gruppe for hvert af de anmeldte arealer, som indgår i en anden arealrelateret støtteordning eller støtteforanstaltning, og som der gælder en anden støttesats for
                           
                        
                              f)
                           
                           
                              arealer, der er anmeldt under punktet »andre anvendelser«.
                           
                        For så vidt angår stk. 1, litra e), og betalinger til områder med naturbetingede eller andre specifikke begrænsninger som omhandlet i artikel 31 i forordning (EU) nr. 1305/2013 gælder det, at såfremt der benyttes gradvist nedsatte støttebeløb, skal der tages højde for gennemsnittet af disse beløb i forhold til de respektive anmeldte arealer.«
               
            
                  6)
               
               
                  Artikel 19, stk. 3, affattes således:
                  »3.   Hvis det beløb, der er beregnet i henhold til stk. 1 og 2, ikke kan modregnes fuldt ud i overensstemmelse med artikel 28 i Kommissionens gennemførelsesforordning (EU) nr. 908/2014 (***) i løbet af de tre kalenderår, der følger efter kalenderåret for fastslåelsen, annulleres restbeløbet.
                  
                     (***)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).«"
						
               
            
                  7)
               
               
                  Som artikel 19a indsættes:
                  »Artikel 19a
                  Administrative sanktioner i tilfælde af anmeldelse af for stort et areal for grundbetalingsordningen, den generelle arealbetalingsordning, omfordelingsbetalingen, ordningen for unge landbrugere, betalingen for områder med naturbetingede begrænsninger, ordningen for mindre landbrugere, Natura 2000-betalinger og betalinger inden for rammerne af vandrammedirektivet og betalinger til områder med naturbetingede eller andre specifikke begrænsninger
                  1.   Med hensyn til de i artikel 17, stk. 1, omhandlede afgrødegrupper gælder det, at såfremt det anmeldte område for de støtteordninger, som er fastlagt i kapitel 1, 2, 4 og 5 i afsnit III og i afsnit V i forordning (EU) nr. 1307/2013, og de støtteforanstaltninger, som er omhandlet i artikel 30 og 31 i forordning (EU) nr. 1305/2013, overstiger det areal, der er fastslået i henhold til artikel 18 i denne forordning, beregnes støtten på grundlag af det fastslåede areal nedsat med 1,5 gange den konstaterede forskel, hvis forskellen er større end 3 % af det fastslåede areal eller 2 hektar.
                  Den administrative sanktion må ikke overstige 100 % af beløbene baseret på det anmeldte areal.
                  2.   Såfremt der ikke er pålagt støttemodtageren en administrativ sanktion i henhold til stk. 1 for anmeldelse af for stort et areal for den pågældende støtteordning eller støtteforanstaltning, nedsættes den i den pågældende bestemmelse omhandlede administrative sanktion med 50 %, hvis forskellen mellem det anmeldte areal og det fastslåede areal ikke overstiger 10 % af det fastslåede areal.
                  3.   Såfremt en støttemodtager har fået sin administrative sanktion nedsat i overensstemmelse med stk. 2, og den pågældende støttemodtager skal pålægges en anden administrativ sanktion som omhandlet i denne artikel og i artikel 21 for den relevante støtteordning eller støtteforanstaltning med hensyn til det efterfølgende ansøgningsår, skal denne betale den fulde administrative sanktion for dette efterfølgende ansøgningsår og skal betale det beløb, som den administrative sanktion beregnet i henhold til stk. 1 er nedsat med i overensstemmelse med stk. 2.
                  4.   Hvis det beløb, der er beregnet i henhold til stk. 1, 2 og 3, ikke kan modregnes fuldt ud i overensstemmelse med artikel 28 i gennemførelsesforordning (EU) nr. 908/2014 i løbet af de tre kalenderår, der følger efter kalenderåret for fastslåelsen, annulleres restbeløbet.«
               
            
                  8)
               
               
                  Artikel 21, stk. 2, affattes således:
                  »2.   Hvis de i stk. 1 omhandlede uretmæssige betalinger og administrative sanktioner ikke kan modregnes fuldt ud i overensstemmelse med artikel 28 i gennemførelsesforordning (EU) nr. 908/2014, i løbet af de tre kalenderår, der følger efter kalenderåret for fastslåelsen, annulleres restbeløbet.«
               
            
                  9)
               
               
                  Artikel 24 ændres således:
                  
                              a)
                           
                           
                              Følgende indsættes som stk. 3a:
                              »3a.   Hvis artikel 44, stk. 2, i forordning (EU) nr. 1307/2013 fastsætter, at hovedafgrøden på den resterende agerjord ikke må overstige 75 % af denne resterende agerjord, og det viser sig, at det areal, der er blevet fastslået for gruppen af hovedafgrøder på den resterende agerjord, overstiger mere end 75 %, nedsættes det areal, der skal anvendes til beregningen af den grønne betaling i overensstemmelse med artikel 23 i denne forordning, med 50 % af det resterende fastslåede areal af agerjord multipliceret med afvigelsesgraden.
                              Den afvigelsesgrad, der er omhandlet i første afsnit, er den andel af arealet for gruppen af hovedafgrøder på den resterende agerjord, der overstiger 75 % af den resterende fastslåede agerjord set i forhold til det samlede areal, der kræves for de andre grupper af afgrøder på den resterende agerjord.«
                           
                        
                              b)
                           
                           
                              Stk. 4 affattes således:
                              »4.   Hvis det fastslås, at en støttemodtager ikke har overholdt bestemmelserne om afgrødediversificering som omhandlet i denne artikel i tre år, udgør arealet, som det areal, der skal benyttes til beregningen af den grønne betaling, skal nedsættes med de efterfølgende år i overensstemmelse med stk. 1, 2, 3 og 3a, det samlede fastslåede areal af agerjord multipliceret med afvigelsesgraden.«
                           
                        
            
                  10)
               
               
                  Artikel 28, stk. 4, affattes således:
                  »4.   Hvis det beløb for de administrative sanktioner, der er beregnet i henhold til stk. 1, 2 og 3, ikke kan modregnes fuldt ud i overensstemmelse med artikel 28 i gennemførelsesforordning (EU) nr. 908/2014 i løbet af de tre kalenderår, der følger efter kalenderåret for fastslåelsen, annulleres restbeløbet.«
               
            
                  11)
               
               
                  I artikel 30 foretages følgende ændringer:
                  
                              a)
                           
                           
                              Følgende indsættes som stk. 3a:
                              »3a.   Såfremt dyr er blevet flyttet til andre steder end dem, der er anmeldt i overensstemmelse med artikel 21, stk. 1, litra d), i gennemførelsesforordning (EU) nr. 809/2014 i den periode, som den i den pågældende bestemmelse fastlagte medlemsstat har fastslået, anses de for at være fastslået, hvis der blev foretaget en umiddelbar lokalisering af de pågældende dyr på bedriften under kontrollen på stedet.«
                           
                        
                              b)
                           
                           
                              Stk. 4, litra c), første afsnit, affattes således:
                              
                                          »c)
                                       
                                       
                                          hvis de fastslåede manglende overholdelser vedrører ukorrekte indførelser i registeret eller dyrepassene eller computerdatabasen for dyrene, men ikke er relevante for anden kontrol af overholdelsen af betingelserne for støtteberettigelse end den, der er omhandlet i artikel 53, stk. 4, i delegeret forordning (EU) nr. 639/2014 under den pågældende støtteordning eller støtteforanstaltning, betragtes det pågældende dyr kun som ikke-fastslået, hvis sådanne ukorrekte indførelser fastslås ved mindst to kontroller inden for en periode på 24 måneder. I alle andre tilfælde betragtes de pågældende dyr som ikke-fastslået allerede efter den første fastslåelse.«
                                       
                                    
                        
            
                  12)
               
               
                  Artikel 31 affattes således:
                  »Artikel 31
                  Administrative sanktioner for anmeldte dyr i forbindelse med støtteordninger for dyr eller dyrerelaterede støtteforanstaltninger
                  1.   Såfremt der for en støtteansøgning i henhold til en støtteordning for dyr eller en betalingsanmodning i henhold til en dyrerelateret støtteforanstaltning eller en type operation under en sådan støtteforanstaltning fastslås en forskel mellem det anmeldte antal dyr og det antal dyr, der er fastslået i henhold til artikel 30, stk. 3, nedsættes den samlede støtte, som støttemodtageren har ret til i henhold til disse støtteordninger eller støtteforanstaltninger eller typer operationer under sådanne støtteforanstaltninger for det pågældende ansøgningsår med den procentsats, der beregnes i henhold til nærværende artikels stk. 3, hvis der ikke fastslås manglende overholdelse for mere end tre dyr.
                  2.   Fastslås der manglende overholdelse for mere end tre dyr, nedsættes den samlede støtte, som støttemodtageren har ret til i henhold til den støtteordning eller den støtteforanstaltning eller den type operation under en sådan støtteforanstaltning, der er omhandlet i stk. 1, for det pågældende ansøgningsår med:
                  
                              a)
                           
                           
                              den procentsats, der beregnes i henhold til stk. 3, hvis den ikke er på over 10 %
                           
                        
                              b)
                           
                           
                              det dobbelte af den ifølge stk. 3 beregnede procentsats, hvis den er på over 10 %, men ikke over 20 %.
                           
                        Er den ifølge stk. 3 beregnede procentsats på over 20 %, ydes den støtte, som støttemodtageren efter artikel 30, stk. 3, ville være berettiget til i henhold til støtteordningen eller støtteforanstaltningen eller typen af operation under en sådan støtteforanstaltning, ikke for det pågældende ansøgningsår.
                  Er den ifølge stk. 3 beregnede procentsats på over 50 %, ydes den støtte, som støttemodtageren efter artikel 30, stk. 3, ville være berettiget til i henhold til støtteordningen eller støtteforanstaltningen eller typen af operation under en sådan støtteforanstaltning, ikke for det pågældende ansøgningsår. Derudover pålægges støttemodtageren en yderligere sanktion svarende til forskellen mellem det anmeldte antal dyr og det antal dyr, som er fastslået i henhold til artikel 30, stk. 3. Hvis det beløb ikke kan modregnes fuldt ud i overensstemmelse med artikel 28 i gennemførelsesforordning (EU) nr. 908/2014 i løbet af de tre kalenderår, der følger efter kalenderåret for fastslåelsen, annulleres restbeløbet.
                  For andre arter end de arter, der er omhandlet i artikel 30, stk. 4 og 5, i denne forordning, kan medlemsstaterne beslutte at fastslå et andet antal dyr end tærsklen på de tre dyr i henhold til denne artikels stk. 1 og 2. Når medlemsstaterne fastslår dette antal, skal de sikre, at det i det væsentlige svarer til denne tærskel, bl.a. ved at tage højde for antallet af dyr og/eller det ydede støttebeløb.
                  3.   Med henblik på at fastsætte den i stk. 1 og 2 omhandlede procentsats divideres det antal anmeldte dyr i henhold til en støtteordning for dyr eller en dyrerelateret støtteforanstaltning eller type operation, som der fastslås manglende overholdelse for, med det antal dyr, der er fastslået for den pågældende støtteordning for dyr eller dyrerelaterede støtteforanstaltning eller type operation under en sådan støtteforanstaltning, for støtteansøgningen eller betalingsanmodningen eller type operation under en sådan støtteforanstaltning for det pågældende ansøgningsår.
                  For så vidt angår denne bestemmelse gælder det, at hvis en medlemsstat gør brug af muligheden for at anvende en ansøgningsfri ordning i overensstemmelse med artikel 21, stk. 4, i gennemførelsesforordning (EU) nr. 809/2014, betragtes potentielt støtteberettigede dyr, som fastslås som ukorrekt identificeret eller registreret i henhold til ordningen for identifikation og registrering af dyr, som dyr, for hvilke der er fastslået manglende overholdelse, uanset deres status med hensyn til opfyldelse af betingelserne for støtteberettigelse som fastlagt i artikel 53, stk. 4, i delegeret forordning (EU) nr. 639/2014.
                  4.   Hvor beregningen af det samlede støttebeløb, som støttemodtageren er berettiget til under en støtteordning eller en støtteforanstaltning eller type operation under en sådan støtteforanstaltning for det pågældende ansøgningsår er baseret på det antal dage, de dyr, der opfylder betingelserne for støtteberettigelse, befinder sig på bedriften, baseres beregningen af det antal dyr, for hvilke der er fastslået manglende overholdelse som omhandlet i stk. 1 og 2, også på det antal dage, hvor dyrene befinder sig på bedriften.
                  For potentielt støtteberettigede dyr som omhandlet i stk. 3, andet afsnit, baseres beregningen af antal dyr, for hvilke der er fastslået manglende overholdelse, på det antal dage, hvor dyrene kan være berettiget til støtte.«
               
            
                  13)
               
               
                  Artikel 34 affattes således:
                  »Artikel 34
                  Ændringer og justeringer af registreringerne i den elektroniske database for dyr
                  Hvad angår anmeldte dyr, finder artikel 15 fra tidspunktet for støtteansøgningens eller betalingsanmodningens indsendelse anvendelse på fejl og udeladelser i forbindelse med registreringerne i den elektroniske database for dyr.«
               
            
                  14)
               
               
                  Artikel 35, stk. 7, affattes således:
                  »7.   Hvis de tilbagetrækninger og administrative sanktioner, der er beregnet i henhold til stk. 1, 2, 4, 5 og 6, ikke kan modregnes fuldt ud i overensstemmelse med artikel 28 i gennemførelsesforordning (EU) nr. 908/2014 i løbet af de tre kalenderår, der følger efter kalenderåret for fastslåelsen, annulleres restbeløbet.«
               
            
                  15)
               
               
                  Artikel 43, stk. 2, litra b), affattes således:
                  
                              »b)
                           
                           
                              betalingsanmodninger og ansøgninger om støtte vedrørende 2014 og tidligere år og betalingsanmodninger vedrørende 2015 i henhold til artikel 66, stk. 2, i forordning (EF) nr. 1698/2005 og«
                           
                        
            
                  16)
               
               
                  Artikel 44, stk. 2, affattes således:
                  »Den anvendes i forbindelse med støtteansøgninger, ansøgninger om støtte og betalingsanmodninger for ansøgningsår eller præmieperioder, der begynder den 1. januar 2015 eller senere.«
               
            Artikel 2
      Ikrafttrædelse og anvendelse
      Denne forordning træder i kraft på tredjedagen efter offentliggørelsen i Den Europæiske Unions Tidende.
      
      Den anvendes i forbindelse med støtteansøgninger, ansøgninger om støtte og betalingsanmodninger for ansøgningsår eller præmieperioder, der begynder den 1. januar 2016 eller senere.
      Artikel 1, stk. 15 og 16, anvendes imidlertid i forbindelse med støtteansøgninger, ansøgninger om støtte og betalingsanmodninger for ansøgningsår eller præmieperioder, der begynder den 1. januar 2015 eller senere.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 4. maj 2016.
         
            
               På Kommissionens vegne
            
            Jean-Claude JUNCKER
            
               Formand
            
         
      
      
         (1)  EUT L 347 af 20.12.2013, s. 549.
      
         (2)  Kommissionens delegerede forordning (EU) nr. 640/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, betingelserne for afslag eller tilbagetrækning af betalinger og administrative sanktioner vedrørende direkte betalinger, støtte til udvikling af landdistrikterne og krydsoverensstemmelse (EUT L 181 af 20.6.2014, s. 48).
      
         (3)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).
      
         (4)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).
      
         (5)  Rådets forordning (EØF, Euratom) nr. 1182/71 af 3. juni 1971 om fastsættelse af regler om tidsfrister, datoer og tidspunkter (EFT L 124 af 8.6.1971, s. 1).
      
         (6)  Kommissionens forordning (EF) nr. 1122/2009 af 30. november 2009 om gennemførelsesbestemmelser til Rådets forordning (EF) nr. 73/2009 for så vidt angår krydsoverensstemmelse, graduering og det integrerede forvaltnings- og kontrolsystem inden for rammerne af de ordninger for direkte støtte til landbrugerne, som er omhandlet i nævnte forordning, og om gennemførelsesbestemmelser til Rådets forordning (EF) nr. 1234/2007 for så vidt angår krydsoverensstemmelse inden for rammerne af støtteordningen for vin (EUT L 316 af 2.12.2009, s. 65).
      
         (7)  Kommissionens forordning (EU) nr. 65/2011 af 27. januar 2011 om gennemførelsesbestemmelser til Rådets forordning (EF) nr. 1698/2005 for så vidt angår kontrol og krydsoverensstemmelse i forbindelse med støtteforanstaltninger til udvikling af landdistrikterne (EUT L 25 af 28.1.2011, s. 8).
      
         (8)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
      
         (9)  Kommissionens delegerede forordning (EU) nr. 639/2014 af 11. marts 2014 om supplerende regler til Europa-Parlamentets og Rådets forordning (EU) nr. 1307/2013 om regler for direkte betalinger til landbrugere under den fælles landbrugspolitiks støtteordninger og om ændring af bilag X til nævnte forordning (EUT L 181 af 20.6.2014, s. 1).
      
         (10)  Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødsprodukter og om ophævelse af Rådets forordning (EF) nr. 820/97 (EFT L 204 af 11.8.2000, s. 1).
      
         (11)  Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (EUT L 5 af 9.1.2004, s. 8).
      
         (12)  Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (EUT L 277 af 21.10.2005, s. 1).
      
         (13)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).